

**LIETUVOS RESPUBLIKOS SEIMO PARLAMENTINĖ GRUPĖ**

**„UŽ LIETUVOS FUTBOLO ATEITĮ“**

Gedimino pr. 53, 01109 Vilnius Tel.: (8 5) 2396772      Faks.: (8 5) 2396429     El. p.: [aranus@lrs.lt](mailto:aranus@lrs.lt)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lenkijos Respublikos ambasadoriui 2013-08-09

J.E. ponui Jarosław CZUBIŃSKI

Lietuvos Respublikos Seimo parlamentinės grupės „Už Lietuvos futbolo ateitį“ nariai reiškia susirūpinimą, kad atsakomajame mače Poznanėje tarp Vilniaus „Žalgirio“ ir Poznanės „Lech“ komandų, lenkų aistruoliai iškėlė mūsų šalį ir tautą žeidžiantį plakatą. Taip pat reikia pažymėti, kad Poznanės „Lech“ sirgaliai skandavo ir naudojo istoriškai nepagrįstus ir tikrovę iškraipančius teiginius.

Tokie, tautų tarpusavio nepasitikėjimą ir nereikalingą įtampą didinantys veiksmai nedaro garbės nei Poznanės „Lech“ komandai, nei Lenkijos futbolui.

Futbolas yra garbingas žaidimas ir sveikinsime visus žingsnius, kurie šio sporto aistruoliams leis mėgautis šiuo žaidimu, neugdant nei šovinizmo, nei tautinio nepakantumo dvišaliuose ir kituose santykiuose. Esame įsitikinę, kad pastarieji įvykiai reikalauja nedelsiamo atsakingų Lenkijos institucijų dėmesio ir veiksmų.

Pagarbiai,

Parlamentinės grupės „Už Lietuvos futbolo ateitį nariai“

Arvydas Anušauskas

Petras Auštrevičius

Artūras Paulauskas